Makar Čudra (hudobná skupina)

Makar Čudra bola slovenská heavy metalová skupina osemdesiatych rokov v ktorej začínali speváci ako Otto Weiter a Peter Slivka, alebo gitarista Jerzy (ExTip, Slobodná Európa). Striedavo fungovali rokoch 1986 - 1990, 1994 - 1995, 1998, 2004 - 2005, 2008 - 2014, 2020 - až dodnes.

Kapela bola vždy vedená gitaristom a výhradným autorom skladieb Ivanom Kutným. Počas svojho pôsobenia vystriedali niekoľko spevákov. Prvými boli Šaňo Virág, Temo (neskôr známy zo Slobodnej Európy), Peter Slivka, no najznámejším bol Otto Weiter.

Koncom 80-tich rokov poskytli rozhovor pre vtedajšiu populárnu reláciu Triangel.

V rokoch 1994 - 2005 bol spevákom gitarista Ivan.

Prvé nahrávky
V počiatočnom období vydali dve single - „Strigy na sabbath / Strašiak v hlave“ (1989), „Pán Pasteur / Nám stačí tak málo“ (1990). Z plánovaného veľkého albumu však nakoniec nebolo nič (aj keď sa plánoval).

Prvý výraznejší reunion

Prvý výraznejší reunion sa udial v roku 2009, hlavne v súvislosti s projektom Bratislavský nárez.

Krátko nato sa kapela začala intenzívne objavovať v televízii a vo veľkom koncertovať. Okrem iného v roku 2009 súťažili aj v slovenskom kole Eurovízie s piesňou „Vrtká“. No pozornosť na seba priťahovali hlavne hraním coververzií. Napr. v markizáckej relácii Chutíš mi zahrali pieseň „Chcem do neba“ (cover „Pour Some Sugar On Me“ od Def Leppard). S týmto coverom vystúpili aj v ďalšej relácii - Modré z neba.

Taktiež vystúpili v programe Pomáha celé Slovensko, kde sa prezentovali hitom „The Phantom of the Opera“ skupiny Nightwish. S Ottom ho spievala Andrea Čajová.

Na koncertoch napr. hrávali aj skladbu „Na nebo“, čo bol hit od švédskej kapely Sabaton - „Attero Dominatus“ so slovenským textom.

Finálny reunion
V roku 2018 sa veci opäť začali hýbať dopredu a v roku 2020 hlási Makar Čudra návrat. v novej zostave, s novým spevákom.

Zostava
 Ivan „Makar Čudra“ Kutný - sólová gitara, spev
 Harvey Havran - sólový spev
 Rado Nedbálek - sólová gitara, spev
 Vlado „VH-One“ Harasník - basová gitara, spev
 Marek „Marc B.K.“ Kučera - bicie nástroje, spev

Okrem hudobných webstránok si návrat Makar Čudry všimli aj metalové rádia. Napr. české rádio Metal Heart.

Konečne albumy 
Debutový album 1987 – 2014, čo je vlastne výber singlov uzrel svetlo sveta v roku 2020. O pár mesiacov vydali EP Späť pri živote. Ďalšie EP-čko Ako Fénix vydali až v roku 2021.

Referencie

Externé odkazy 
 Oficiálny web skupiny
 
 

Slovenské heavymetalové hudobné skupiny
Hudobné skupiny z 1986